b'\n_START_ARTICLE_\nLaser\n_START_PARAGRAPH_\nL\xc3\xa1ser (ime je iz angle\xc5\xa1kega akronima LASER; Light Amplification by Stimulated Emission of Radiation, torej \xc2\xbboja\xc4\x8devanje svetlobe s spodbujanim sevanjem valovanja\xc2\xab) je naprava, ki za vir energije uporablja pojav stimuliranega sevanja (emisije) in oja\xc4\x8danja svetlobnega sevanja. Zna\xc4\x8dilnosti laserske svetlobe so: velika intenziteta, pravilna porazdelitev intenzitete po preseku \xc5\xbearka, majhna divergenca, koherentnost in zna\xc4\x8dilna valovna dol\xc5\xbeina._NEWLINE_Za razumevanje delovanja laserja je nujno potrebno poznavanje narave svetlobe.\n_START_SECTION_\nOja\xc4\x8ditev svetlobe pri laserju\n_START_PARAGRAPH_\nKlju\xc4\x8d do laserja je v prisotnosti mnogih atomov v vzbujenem stanju. Izraz laser je povezan z oja\xc4\x8ditvijo svetlobe pri stimulirani emisiji. Mo\xc5\xbene so tri vrste prehodov med energijskimi stanji E1 in E0. Energijska stanja so povezana z orbitalami v atomu, po katerih okrog jedra kro\xc5\xbeijo elektroni. \xc4\x8ce je atom na za\xc4\x8detku v ni\xc5\xbejem energijskem stanju E0, gre lahko v vi\xc5\xa1je energijsko stanje E1 tako, da absorbira foton z energijo E1-E0=h\xce\xbd.To imenujemo stimulirana absorpcija.\xc4\x8ce je atom na za\xc4\x8detku v stanju E1, gre lahko v stanje E0 tako, da odda foton z energijo h\xce\xbd. To imenujemo spontana emisija. Einstein je 1917 prvi pokazal tretjo mo\xc5\xbenost-stimulirana emisija. Isto\xc4\x8dasno, ko zunanji foton zadane atom, se v atomu zgodi prehod med stanjema E1 in E0, tako da tudi atom sam odda foton. Dobili smo torej dva fotona. Delec (foton) si lahko predstavljamo tudi kot valovanje in \xc4\x8de sta fotona v fazi, pride do oja\xc4\x8ditve svetlobe.'